Praat asseblief! Kom uit daarmee! – Finesse Meisie
Daarom moet julle al die sedelike vuilheid en ongeregtigheid opruim wat so welig tier, en ootmoedig die woord aanneem wat God in julle geplant het, want dié woord kan julle red.
Molestering en verkragting is nooit aanvaarbaar nie. Dit mág nie gebeur nie. Of dit nou jou pa, broer, onderwyser, vriend, vreemdeling of vyand is, JY GAAN MOET PRAAT EN UITKOM DAARMEE.
Ek is so bitter jammer vir elkeen wat daardeur moes gaan of steeds doen. Dis beslis nie die Here se hart nie. Mense is vuil en vrot van die stukkende wêreld. Deur hul splinters breek hulle jou ook. Dit hoort nie so nie. Groot asseblief, girls, ek vra julle een ding mooi: PRAAT! NOU!
Die waarheid maak jou vry. Die goed moet aan die lig kom vir genesing. In die duisternis word als net vrotter, vuiler en viesliker. Al voel jy jy gaan jou ma of pa seermaak of teleurstel, dis oukei. Hulle moet jou beskerm. Dis waaroor my liedjie, "Hoor hoe raas die stilte", gaan.
Daar is 'n nommer wat julle kan skakel om met iemand oor die seer goeters in jul lewe te praat. Moenie uitstel nie. Doen dit vandag nog. Jy verdien 'n vry lewe, waarin jy die dinge van 'n kind kan doen. Die nommer is 08000 55 555 (Childline/Kinderlyn SA). Julle is in my hart.